ועדת הפנים והגנת הסביבה, כנסת 19, פרוטוקול מספר 254, 2014-03-12 09:00

מירי רגב: בוקר טוב לכולם.

מירי רגב: בעקבות בקשה של השלטון המקומי ומשרד הפנים, על פי סעיף 89 לתקנות – תכף היועץ המשפטי יסביר את זה – ביקשתי להציע לוועדה ולהביא להצבעה לפתוח מחדש את הדיון בסוגיית הצעת חוק לתיקון פקודת העיריות (מס' 136) (מועד החלטה בדבר הטלת ארנונה כללית), התשע"ד-2014.

מירי רגב: אני צריכה להביא את זה להצבעה?

<תומר רוזנר: כן.

מירי רגב: אני מבקשת להביא את הבקשה להסברה ותכף היועץ המשפטי יסביר איך זה הולך מבחינה תקנונית.

<תומר רוזנר: בוקר טוב לכולם.

<תומר רוזנר: הצעת החוק הזאת נדונה בוועדה ביום שני והונחה על שולחן הכנסת אתמול לקריאה שנייה ושלישית.

<תומר רוזנר: כפי שאמרה יושבת ראש הוועדה, בעקבות פניות מציעה יושבת ראש הוועדה להפעיל את סעיף 89 לתקנון הכנסת שמאפשר לוועדה לחדש את הדיון בהצעת החוק, מה שבז'רגון עממי נקרא למשוך את ההצעה מן המליאה בחזרה לוועדה.

<תומר רוזנר: אם תקבל ההצעה הזאת, הדיון בהצעה מתחדש מתחילתו.

<תומר רוזנר: כלומר, דנים בהצעת החוק כולה ומכינים אותה מחדש לקריאה שנייה ושלישית.

מירי רגב: מי בעד?

מירי רגב: בעד – 3

מירי רגב: שלושה הצביעו בעד – רינה פרנקל, משה פייגלין ומירי רגב.

מירי רגב: אין נמנעים ואין מתנגדים.

מירי רגב: ההצעה עברה ופתחנו את הדיון מחדש.

<תומר רוזנר: את מודיעה במכתב ליושב ראש הכנסת על חידוש הדיון.

מירי רגב: לא צריך להודיע היום בשעה 10:00 במליאה?

<תומר רוזנר: המזכיר יודיע.

<תומר רוזנר: לא את אבל את צריכה לשלוח את המכתב הזה.

מירי רגב: בסדר.

מירי רגב: אני מבינה גם משיחה עם שר הפנים לפני מספר דקות שאין הבנות עם האוצר לגבי האחוז.

מירי רגב: נכון?

<מרדכי כהן: יש הסכמות בין פנים, שלטון מקומי והתנגדות של האוצר לגבי אותו אחוז.

מירי רגב: אי לכך ובהתאם לזאת אני סוגרת את הדיון עד שלא תבואו עם הסכמות.

מירי רגב: אני לא דנה בנושא הזה.

מירי רגב: מבחינתי זה יהיה במושב הבא אלא אם כן תגיעו לסיכומים.

מירי רגב: תודה רבה לכם.